CELEX: 62020TN0502
Language: et
Date: 2020-08-10 00:00:00
Title: Kohtuasi T-502/20: 10. augustil 2020 esitatud hagi – Munich versus EUIPO – Tone Watch (MUNICH10A.T.M.)

5.10.2020   
            
            
               ET
            
            
               Euroopa Liidu Teataja
            
            
               C 329/20
            
         
      10. augustil 2020 esitatud hagi – Munich versus EUIPO – Tone Watch (MUNICH10A.T.M.)
      (Kohtuasi T-502/20)
      (2020/C 329/39)
      Hagiavalduse keel: hispaania
      
         Pooled
      
      
         Hageja: Munich, SL (La Torre de Claramunt, Hispaania) (esindaja: advokaat M. Guix Vilanova)
      
         Kostja: Euroopa Liidu Intellektuaalomandi Amet (EUIPO)
      
         Teine pool apellatsioonikoja menetluses: Tone Watch, SL (Madrid, Hispaania)
      
         Andmed EUIPO menetluse kohta
      
      
         Vaidlusaluse kaubamärgi omanik: apellatsioonikoja menetluse teine pool
      
         Vaidlusalune kaubamärk: sõnamärk MUNICH10A.T.M. – ELi kaubamärk nr 10 727 899
      
         Menetlus EUIPOs: kehtetuks tunnistamise menetlus
      
         Vaidlustatud otsus: EUIPO neljanda apellatsioonikoja 25. märtsi 2020. aasta otsus asjas R 2472/2018-4
      
         Nõuded
      
      Hageja palub Üldkohtul:
      tühistada vaidlustatud otsus ja tunnistada kehtetuks Importaciones Issar, S.L-ile kuuluv ühenduse kaubamärk MUNICH10A.T.M. no 10 727 899 rahvusvahelise klassifikatsiooni klassi 9 (päikeseprillid), klassi 14 (kellad ja kronomeetrilised riistad, kellade esitluskarbid) ja klassi 35 (päikeseprillide, väärismetallide ja nende sulamite, juveeltoodete, ehete, kellade ja kronomeetriliste riistade hulgi- ja jaemüük ja müük ülemaailmse arvutivõrgustiku kaudu) kuuluvate kaupade ja teenuste suhtes, jätta see otsus jõusse osas, milles tunnistatakse kaubamärk kehtetuks klassi 35 (reklaam, ärijuhtimine, ärikorraldus, kontoriteenused) kuuluvate teenuste suhtes, rahuldada esitatud vastukaebus ja tunnistada kaubamärk kehtetuks klassi 14 kuuluvate kaupade suhtes, st väärismetallid ja nende sulamid, nendest materjalidest valmistatud või nendega kaetud tooted, mis ei kuulu teistesse klassidesse, ning klassi 35 kuuluva müügiautomaatide rentimise suhtes, ja mõista kohtukulud välja EUIPO-lt.
      
         Väited
      
      
                  —
               
               
                  Vaidlustatud otsuses on eiratud varasemate kaubamärkide mainet, millel on ühine osa „MUNICH“ ja selles järeldatud vääralt, et käesoleval juhul ei ole Euroopa Parlamendi ja nõukogu määruse (EL) 2017/1001 artikli 8 lõige 5 kohaldatav.
               
            
                  —
               
               
                  Avalikkuse silmis esineb vastandatud kaubamärkide segiajamise tõenäosus.
               
            
                  —
               
               
                  Hageja esitatud vastukaebuse rahuldamata jätmiseks vaidlustatud otsuses antud tõlgendus, st see, et vastukaebust ei esitatud eraldi dokumendiga, on väga piirav vormiline liialdus, arvestades, et vastukaebuse esitamine on selgelt ja otseselt nähtav, ning see takistab hagejal oma kaitseõigusi teostada.